ในขณะที่อุตสาหกรรม Blockchain กำลังวิวัฒนาการอย่างต่อเนื่องนั้น ผู้ที่ถือครองคริปโตจำนวนมากก็กำลังมองหาวิธีสร้างรายได้แบบ Passive Income จากสินทรัพย์ของตนเอง ไม่ว่าจะได้รับจากโครงการที่สร้างโทเคนใหม่ที่สามารถขายทำกำไร หรือการเดิมพันโทเคนเพื่อรับรางวัลในฐานะผู้ตรวจสอบธุรกรรม หรือแม้กระทั่งการมีส่วนร่วมกับโปรโตคอลในรูปแบบที่เรียกว่า “Yield Farming” ที่ให้บริการกู้ยืมทั้งแบบรวมศูนย์ (CeFi) และแบบกระจายศูนย์ (DeFi) รวมไปถึงผลิตภัณฑ์อย่าง Crypto Credit Card ที่นำเสนอการแลกคะแนนหรือแลกเป็นเงินสดได้ ซึ่งกระบวนการทั้งหมดที่กล่าวมานั้น ต่างก็สามารถสร้างผลตอบแทนเพิ่มเติมแบบ Passive Income ได้ทั้งสิ้น แต่อย่างไรก็ตาม นักลงทุนควรพิจารณาถึงความเสี่ยงที่เกี่ยวข้องกับแต่ละตัวเลือกเสมอ ตัวอย่างเช่น การเดิมพัน (Staking) ที่มักจะต้องการให้สินทรัพย์รายการนั้นยังคงถูกล็อคเอาไว้ใน Smart Contract และไม่สามารถนำออกไปก่อนระยะเวลาที่กำหนดเอาไว้ได้ ถึงแม้ว่าราคาตลาดของสินทรัพย์รายการนั้นกำลังเคลื่อนตัวไปในเชิงลบ เป็นต้น และนอกจากนี้โปรโตลคอล “DeFi” ที่ทำงานผ่าน Smart Contract แบบอัตโนมัตินั้นอาจเกิดช่องโหว่ที่จะส่งผลต่อการคุกคามความปลอดภัยได้เช่นกัน